Søndag skulle de aalborgensiske håndboldherrer forsøge at følge op på onsdagens sejr i den første semifinalekamp mod Bjerringbro/Silkeborg. Med en sejr på hjemmebane i Gigantium på 33-30 stod Aalborg Håndbold med gode kort på hånden inden returopgøret i Jysk Arena i Silkeborg. De to hold fulgtes ad det meste af første halvleg, men ved stillingen 10-11 begyndte nordjyderne at trække fra og kunne gå til pause foran med 13-18. Bjerringbro/silkeborg tæt på comeback Men ligesom i det første opgør kom Bjerringbro/Silkeborg bedre med i anden halvleg. Langsomt halede midtjyderne ind på aalborgenserne, og det lykkedes dem at udligne til stillingen 26-26. Men tættere på kom de ikke, og kampen endte 32-34 til Aalborg, som dermed er klar til DM-finalen. Hvem, de skal spille mod, er endnu ikke afgjort. I den anden semifinale mødes GOG og Skjern, og her står det 1-1 i kampe efter Skjern søndag vandt den anden kamp mod fynboerne. De to klubber mødes på torsdag i en direkte duel om, hvem der skal slås med Aalborg om guldet.

Referat:
Bjerringbro/Silkeborg var tæt på at levere et comeback, men Aalborg holdt fast, og sled sig i finalen.